
Republika Hrvatska
Općinski sud u Osijeku
Europska avenija 7
31 000 Osijek

U    I M E   R E P U B L I K E   H R V A T S K E

R J E Š E N J E

	Općinski sud u Osijeku, po sucu Sanji Sušilović kao sucu pojedincu, u pravnoj stvari  predlagatelja – potrošača Vladimira Šaulića, OIB: 45994755683, iz Osijeka,  Mostarska 155-c,  radi stečaja potrošača,  nakon održanog ročišta, dana 27. lipnja 2019. godine,  

r i j e š i o    j e 

Odbija se prijedlog Vladimira Šaulića za provođenje postupka stečaja potrošača u ovoj pravnoj stvari.  

Obrazloženje


	Predlagatelj je podnio ovome sudu dana 12. veljače 2019.g. prijedlog za otvaranje postupka stečaja potrošača te je priložio potvrdu FINE, kao i plan ispunjenja obveza te popis imovine i obveza. 

	Pripremno ročište  zakazano  je za dan  27. lipanj  2019.g. na koje je potrošač uredno pozvan te ročištu nije pristupio niti  je svoj izostanak  opravdao.  

	Odredbom  čl. 71 Zakona o stečaju  potrošača određeno  je  da  potrošač  prenosi na povjerenika  pravo raspolaganja  imovinskim pravima izjavom o ustupu koju je dužan  dati na zapisnik  pred sudom. 

	Kako potrošač, iako uredno pozvan, nije pristupio na pripremno ročište  te nije dao  izjavu  o ustupu,  to nisu ispunjeni  uvjeti  za provođenje postupka  stečaja potrošača. 

	Slijedom navedenog  odbijen je prijedlog potrošača i odlučeno kao u izreci  rješenja. 

U Osijeku, 27. lipnja 2019. godine

				                         S U D A C
                                                                                               SANJA SUŠILOVIĆ,v.r.
	
	UPUTA O PRAVNOM LIJEKU:
 	Protiv ovog rješenja nezadovoljna stranka ima pravo žalbe u roku od 15 dana po 



primitku istog. Žalba se podnosi u tri istovjetna primjerka putem ovog suda nadležnom Županijskom sudu.
 

DOSTAVITI: 
1. predlagatelju – potrošaču
putem e-oglasne ploče suda 	
2. vjerovnicima – putem e-oglasne ploče suda


		                                                    Za točnost otpravka – ovlašteni službenik	  Ranka Đukić   		
						
					

